Diari Oficial de la Generalitat Valenciana


Sumari del DOGV 9076, del 05-05-2021 (2021/4714)

RESOLUCIÓ de 29 de desembre de 2020, de la presidenta del l'IVASS, per a l'abonament d'una compensació econòmica al personal de l'IVASS per la intervenció en la crisi sanitària ocasionada per la Covid-19.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4714


Data del document
:   29-12-2020

Organisme emissor
:   Institut Valencià d'Atenció Social i Sanitaria

Tipus de document
:   Resolució

RESOLUCIÓ de 29 de desembre de 2020, de la presidenta del l'IVASS, per a l'abonament d'una compensació econòmica al personal de l'IVASS per la intervenció en la crisi sanitària ocasionada per la Covid-19. [2021/4714]  
La malaltia de la Covid-19, per la seua facilitat de contagi i ràpida extensió, ha generat un greu problema de salut pública global que ha tingut com a conseqüència l'adopció de mesures sanitàries i de limitació de la lliure circulació, a fi de protegir la població, sobretot els col·lectius més vulnerables.  
El sistema públic valencià de serveis socials té caràcter de servei públic essencial i està destinat a la prevenció, promoció de l'autonomia personal de caràcter integral i atenció de les necessitats personals, familiars i socials. Així mateix, té l'obligació de garantir la inclusió social.  
  
En l'actual context, els serveis socials valencians estan atenent una població considerada d'alt risc en el cas de contagi de Covid-19, per a la qual cosa ha resultat i resulta indispensable mobilitzar recursos materials i humans extraordinaris, adoptar mesures de gestió i coordinació excepcionals per a prevenir i, si s'escau, combatre la malaltia amb les màximes garanties en la preservació de la salut i el benestar de les persones més vulnerables, així com atendre les conseqüències econòmiques i socials que aquesta crisi sanitària està provocant.  
  
El personal de l'IVASS està fent una gran tasca i s'han redoblat, en aquests moments de crisis, els esforços per a protegir la població més vulnerable de tots els col·lectius als quals s'atén.  
En el context actual, ha sigut necessari garantir la continuïtat de la prestació dels serveis en tot el sistema de serveis socials, atesa la seua consideració de serveis essencials, especialment en els centres d'atenció directa de l'IVASS, amb les garanties de seguretat i salut establides en les normatives actuals.  
Mitjançant el Reial decret 463/2020, de 14 de març, es va declarar l'estat d'alarma per a la gestió de la situació de la crisi sanitària ocasionada per la Covid-19.  
El Ministeri de Sanitat va dictar l'Ordre SND/295/2020, de 26 de març, per la qual es van adoptar les mesures en matèria de recursos humans en l'àmbit dels serveis socials davant la situació de crisi ocasionada per la Covid-19.  
La vicepresidenta i Conselleria d'Igualtat i Polítiques Inclusives ha dictat les resolucions i instruccions necessàries per a establir les mesures oportunes per a la prevenció de la Covid-19 en els centres residencials de l'àmbit dels serveis socials sociosanitaris.  
Per tot això és necessari materialitzar un acord dirigit a reconéixer la implicació i el sentit del deure que el personal de l'IVASS ha demostrat, encara que aquest reconeixement en cap cas puga compensar plenament l'esforç i compromís físic i mental dels col·lectius implicats, mitjançant el pagament d'una compensació econòmica des del 14 de març fins al 21 de juny, temps transcorregut en el primer estat d'alarma.  
  
Aquesta compensació econòmica ha sigut acordada unànimement amb els representants sindicals de l'entitat en l'àmbit de la Mesa de Negociació, així com en la Comissió d'Interpretació, Vigilància i Estudi del Conveni Col·lectiu (CIVE).  
És competent per a la concessió d'aquesta compensació la presidenta de l'IVASS de conformitat amb el Decret 7/2013, de 4 de gener, del Consell pel qual s'aprova el Reglament d'organització i funcionament de l'Institut Valencià d'Atenció Social i Sanitària.  
Per tot el que s'ha exposat, resolc  
  
Primer  
Abonar una compensació econòmica al personal de l'IVASS pel sobreesforç que ha suposat la realització del seu treball afegint tasques a aquelles pròpies a l'acompliment normal i pel treball realitzat fora de l'horari habitual des de la data en què es decreta l'estat d'alarma (14.03.2020) fins a la fi de la vigència d'aquest (21.06.2020).  
  
Segon  
Aquesta compensació serà de 8 ?/dia per a cada treballadora i treballador de l'IVASS que haja estat en servei actiu durant tot o part de la duració de l'estat d'alarma.  
  
Tercer  
La quantia total a la qual ascendeix aquesta compensació, amb Seguretat Social inclosa, és de 847.968, 00 ?, i per a això existeix consignació de crèdit suficient que permetrà la cobertura pressupostària de la despesa corresponent.  
  
Quart  
Aquesta resolució es publicarà en el Diari Oficial de la Generalitat Valenciana.  
La present resolució posa fi a la via administrativa. D'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar contra aquesta un recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes a comptar des de l'endemà de la publicació.  
Alternativament, si no s'hi recorre en reposició, pot interposar-s'hi el recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà de la publicació de la present resolució.  
  
  
València, 29 de desembre de 2020.- La presidenta de l'IVASS: Mònica Oltra Jarque.